Worcester F 80 Distinctiones

182 Pastoris boni est oves

Pastoris[[1]](#footnote-1) boni est oues commissas conseruare non distrahere, lupos[[2]](#footnote-2) dispergere, proprias oues ab alienis secernere.[[3]](#footnote-3) In primo relucet vite eminencia. In secundo exempli euidencia. In tercio agendorum prouidencia. Bonus ergo censetur si sit sollicitus in pascendo, prouidus in precauendo, fidelis in defendendo. Secundum que Christus merito dicitur bonus pastor quia ecclesiam

/fol. 278vb/

suam pauit cum magna diligencia, oues dispersas requirendo, Ezech. 34[:11]: *Ego requiram oves meas*. Item, quia pauit cum magna cautela lupos[[4]](#footnote-4) spirituales precauendo et pecus a pecore diuidendo, Ezech. 34[:22-23]: *Salvabo gregem meum, et non erit ultra in rapinam*, sequitur, *ipse erit in pastorem*. Quosdam scilicet pascendo, quosdam congregando, quosdam leuando, secundum illud Ysai. 40[:11]: *Pastor gregem suum pascet, in brachio suo congregabit agnos*. Item, quia pauit in multa pacientia vt pro grege supplicia tollerando, Joan. 10[:11]: *Ego sum pastor bonus*, etc.

1. Pastoris ] this treatment in Lambeth is part of the preceding chapter [181] and has no capital letter. [↑](#footnote-ref-1)
2. lupos ] *add*. non F 80. [↑](#footnote-ref-2)
3. secernere ] Lambeth, cecernere F 80, discernere F 128. [↑](#footnote-ref-3)
4. lupos ] Lambeth, F 128 *corr*. lupus F 80. [↑](#footnote-ref-4)